चंद्रयान-3

**चंद्रयान-3** भारतीय अंतरिक्ष अनुसंधान संगठन (ISRO) द्वारा चंद्रमा के खोजबीन करे खातिर भारत के तिसरहा मिशन हवे। एह मिशन में चंद्रयान-2 *विक्रम लैंडर* आ *[[प्रज्ञान रोवर]]* शामिल बाड़ें, बाकी एकरा में एह बेर *ऑर्बिटर* नइखे शामिल। एकर प्रोपल्शन मॉड्यूल कम्युनिकेशन रिले उपग्रह नियन बेहवार करी। प्रोपल्शन मॉड्यूल लैंडर आ रोवर कॉन्फिगरेशन के तब तक ले ले जाई जब ले कि अंतरिक्ष यान 100 किमी के चंद्र कक्षा में ना पहुँच जाई।

चंद्रयान 2 के लैंडर के चंद्रमा पर उतारत घरी आखिरी समय में एकरा गाइडेंस सॉफ्टवेयर में तकनीकी गड़बड़ी भइल रहल जेकरा चलते ई लैंडर सतह पर क्रैश भ गइल रहे। एही के बाद ई अगिला मिशन चंद्रयान 3 प्रस्तावित कइल गइल रहे।

चंद्रयान 3 के 14 जुलाई 2023 के 02:35 PM भारतीय समय (IST) पर लॉन्च कइल गइल। एकरे रोवर आ लैंडर के 23 अगस्त 2023 के चंद्रमा पर उतरे के समय निश्चित कइल गइल रहल। ई मिशन चंद्रमा के पहिला फोटो 7 अगस्त के भेजलस। कुछ समय ले रूसी मिशन लूना 25 से एकर हाराहूँसी लागल रहल की कवन चंद्रमा पर पहिले उतरी बाकी 19 अगस्त के रोसकोसमोस के लूना 25 चंद्रमा पर क्रैश क गइल रहल।

चंद्रयान-3 23 अगस्त 2023 के साँझ बेर 6:04 बजे चंद्रमा पर सफल सॉफ्ट लैंडिंग क लिहलस आ एह तरीका से भारत चंद्रमा के दक्खिनी ध्रुव इलाका में अइसन लैंडिंग करे वाला दुनियाँ के पहिला देस बन गइल।

## लांच
चंद्रयान-3 के 14 जुलाई 2023 के निर्धारित समय के अनुसार दुपहरिया 2:35 बजे IST पर, भारत के आंध्र प्रदेश के श्रीहरिकोटा में सतीश धवन स्पेस सेंटर के सेकेंड लॉन्च पैड से लांच कइल गइल। एह अंतरिक्षबिमान के बढ़ियाँ ढंग से ओह ट्रैजेक्टरी में पहुँचावल गइल जवना में भ्रमण करत ई चंद्रमा पर चहुँपी। अनुमान बा कि चंद्रयान-3 मिशन 23 अगस्त के चंद्रमा के दक्खिन ध्रुव क्षेत्र पर सॉफ्ट लैंडिंग करी। अबहिन ले, चंद्रमा पर सॉफ्ट लैंडिंग करे के मोकाम खाली भर रूस, अमेरिका आ चीन के हासिल बाटे। चंद्रयान-3 के लॉन्चिंग खातिर जुलाई महीना बीछे के खास वजह इसरो के ओर से पृथिवी अउरी चंद्रमा के नजदीकी के लेके एगो गणना कइल गइल गणना रहल।

## डिजाइन
चंद्रयान-3 के डिजाइन में तीन गो मुख्य चीज सामिल बा:

### प्रोपल्शन मॉड्यूल
प्रोपल्शन मॉड्यूल एकर ऊ हिस्सा हवे जे लैंडर अउरी रोवर के साजबाज के चंद्रमा के 100 किमी ऑर्बिट तक ले ले जाई। ई बक्सा नियर ढाँचा हवे जेह में एक ठो बड़हन सोलर पैनल एक ओर लगावल गइल बाटे आ ऊपर से एगो बड़हन सिलेंडर (इंटरमॉड्यूलर एडाप्टर कोन) लगावल गइल बा जे लैंडर खातिर माउंटिंग ढाँचा के काम करे ला। लैंडर के अलावा ई मॉड्यूल एगो अउरियो पेलोड ले के चले गइल बा जेकरा के स्पेक्ट्रो-पोलारिमेट्री ऑफ हैबिटेबल प्लैनेट अर्थ (SHAPE) नाँव दिहल गइल बाटे। ई नियर-इन्फ्रारेड (NIR) वेवलेंथ रेंज (1-1.7 μm) में चंद्रमा के ऑर्बिट से पृथिवी के स्पेक्ट्रल आ पोलारिमेट्रिक नापजोख करी।

### लैंडर
चंद्रमा पर सॉफ्ट लैंडिंग के जिम्मेदारी लैंडर मॉड्यूल के बाटे। ईहो एगो बक्सा नियर ढाँचा बाटे जवना में चार गो लैंडिंग लेग आ चार गो लैंडिंग थ्रस्टर 800-800 न्यूटन के लागल बाड़ें। एकरा में रोवर आ अउरी कई किसिम के बैज्ञानिक इक्विपमेंट बाड़ें जिनहन के मदद से इन-साइट एनालिसिस कइल जाई।

### रोवर
*चंद्रयान-3 रोवर के परिचय:*

* छव-चक्का डिजाइन
* कुल वजन 
* रेंज बाटे 
* डाइमेंशन:  x  x 
* बैज्ञानिक इंस्ट्रुमेंट जिनहन में कैमरा, स्पेक्ट्रोमीटर आ ड्रिल (बरमा) सामिल बाड़ें
* सक्रियता के समय अवधि एक चंद्र दिन (14 पृथिवी दिन)
* लैंडर आ भारत में मौजूद ग्राउंड कंट्रोल के साथे कम्युनिकेशन

चंद्रयान-3 के रोवर से उमेद बा की ई कई ठे साइंटिफिक खोज करी, जिन्हन में सामिल बा:

* चंद्रमा के सतह के संघटन (कंपोजीशन)
* चंद्रमा के सतह के माटी में बर्फ नुमा पानी के खोज
* चंद्रमा पर पड़े वाला आघात (इम्पैक्ट) सभ के अध्ययन
* चंद्रमा के वायुमंडल के अध्ययन आ एकर उत्पत्ती के इतिहास (इवोल्यूशन)

File:Chandrayaan-3 Integrated Module - Views.webp|इंटीग्रेटेड मॉड्यूल
File:Chandrayaan-3 Propulsion Module.webp|प्रोपल्शन मॉड्यूल
File:Chandrayaan-3 Lander.webp|लैंडर
File:Chandrayaan-3 Rover.webp|रोवर


## औजार

APXS payload.png|अल्फा पार्टिकल एक्स-रे स्पेक्ट्रोमीटर (APSX) पेलोड, रोवर पर मौजूद
ChaSTE payload.png|चंद्र सरफेस थर्मोफिजिकल एक्सपेरिमेंट (ChaSTE) पेलोड, लैंडर पर मौजूद
ILSA payload.png|इंस्ट्रूमेंट फ़ॉर लूनर सीस्मिक एक्टिविटी (ILSA) पेलोड, लैंडर पर मौजूद
LIBS payload.png|लेजर इंड्यूस्ड ब्रेकडाउन स्पेक्ट्रोस्कोप (LIBS) पेलोड, रोवर पर मौजूद
Rambha-payload.png|लैंगम्यूर प्रोब (RAMBHA-LP) पेलोड, लैंडर पर मौजूद
SHAPE payload.png|स्पेक्ट्रो-पोलारिमेट्री ऑफ़ हैबिटेबल प्लैनेट अर्थ (SHAPE) पेलोड, प्रोपल्शन मॉड्यूल पर मौजूद

## लांच
thumb|upright=0.9|LVM3 M4, Chandrayaan-3 — Launch vehicle lifting off from the Second Launch Pad (SLP) of SDSC-SHAR, Sriharikota
चंद्रयान-3 के 14 जुलाई 2023 के, पहिले से निश्चित समय के अनुसार दुपहरिया 2:35 बजे IST पर, भारत के आंध्र प्रदेश के श्रीहरिकोटा में सतीश धवन स्पेस सेंटर सेकेंड लॉन्च पैड से लांच कइल गइल। एह अंतरिक्षबिमान के प्रभावी ढंग से ओह ट्रेजेक्टरी में चहुँपावल गइल बा जवना में यात्रा क के ई चंद्रमा ले जाई। अनुमान लगावल गइल बाटे कि चंद्रयान-3 मिशन 23 अगस्त के चंद्रमा के दक्खिन ध्रुव इलाका पर सॉफ्ट-लैंडिंग करी। ई चंद्रमा के दूर वाला साइड हवे, जेकरा के अन्हार वाला साइड भाषा डार्क साइड कहल जाला; अबहिन ले कौनों लैंडर एह इलाका में लैंड करे में सफल नइखे भ पवले।

चंद्रयान 3 के लॉन्चिंग खातिर जुलाई महीना के चुनल एगो खास कदम रहे काहे कि इसरो के ओर से पृथिवी अउरी चंद्रमा के नजदीकी के लेके एगो खास गणना कइल गइल।

## मिशन प्रोफाइल

## ऑर्बिट उठान आ स्टेशन रखरखाव
The satellite was launched aboard the LVM3-M4 rocket in the afternoon of 14 July 2023, at 2:35 pm IST to a EPO perigee of . This will be followed by a series of orbit raising operations (using an on-board LAM and chemical thrusters) to place the satellite in the Trans-lunar injection orbit.

## फंडिंग
दिसंबर 2019 में खबर आइल कि इसरो एह प्रोजेक्ट के सुरुआती फंडिंग के माँग कइले बा, जेकर रकम ₹75 करोड़ (9.4 मिलियन अमेरिकी डॉलर) रहल, जेह में से ₹60 करोड़ (7.5 मिलियन अमेरिकी डॉलर) मशीनरी, इक्विपमेंट आ अउरी चीजन के खरचा पूरा करे खातिर पूँजीवाला खर्चा (कैपिटल एक्स्पेंडिचर) होखी, जबकि बाकी ₹15 करोड़ (1.9 मिलियन अमेरिकी डॉलर) के आगम खर्चा (रेवेन्यू एक्स्पेंडिचर) मद में माँगल गइल रहल।

एह प्रोजेक्ट के पुष्टि करत इसरो के पूर्व अध्यक्ष के. सिवन बतवलें कि एकर अँटकर वाली लागत लगभग ₹615 करोड़ (2023 में ₹721 करोड़ भा 9 करोड़ अमेरिकी डॉलर के बराबर) होई।

## मिशन के कार्यकारी लोग
* इसरो अध्यक्ष: एस. सोमनाथ
* मिशन डाइरेक्टर: एस. मोहनकुमार
* एसोशियेट मिशन डाइरेक्टर: जी. नारायणन
* व्हीकल डाइरेक्टर: बिजु सी. थॉमस
* एसोशियेट व्हीकल डाइरेक्टर: पी. के. सुदीश कुमार
* स्पेसक्राफ्ट डाइरेक्टर: पी. वीरामुथुवेल

## इहो देखल जाय
* चंद्रमा पर पानी
* लूना 25

## संदर्भ

## बाहरी कड़ी
* चंद्रयान-3, इसरो (ISRO) के ऑफिशियल वेबसाइट प।
* चंद्रयान-3 ब्योरा , इसरो (ISRO) के ऑफिशियल वेबसाइट प।

श्रेणी:इसरो
श्रेणी:भारत के अंतरिक्ष कार्यक्रम
श्रेणी:चंद्रमा पर जाए वाला मिशन